खूंटी में भाजपा नेता, उनकी पत्नी और बेटे की हत्या

प्रतिकात्मक फोटो।

खूंटी. जिला मुख्यालय से करीब 30 किमी दूर मुरहू थाना क्षेत्र के हेठगोवा गांव में साेमवार की रात करीब 8.30 बजे वर्दीधारी हमलावरों ने कूदा पंचायत की मुखिया राधा मुंडू के घर में घुसकर ताबड़ताेड़ फायरिंग की। इस दाैरान उनके पिता भाजपा नेता मागाे मुंडा (65), मां लखमनी मुंडू (60) और भाई लिपराय मुंडा (28) घटनास्थल पर ही माैत हाे गई, जबकि उनकी रिश्तेदार नौरी देवी के कमर में गाेली लगी है।

मागाे मुंडा भाजपा एसटी माेर्चा के खूंटी जिला कार्यसमिति सदस्य थे। हमलावर काैन थे? घरवालाें और स्थानीय लाेगाें ने पहचानने से इनकार किया है। मुखिया राधा मुंडू के अनुसार, उनके पिता भाजपा नेता हाेने के साथ सामाजिक कार्याें से जुड़े थे। आशंका है कि उग्रवादियाें ने पुलिस मुखबिरी के संदेह में उनकी हत्या की हाे। हेठगाेवा व अासपास का इलाका पीएलएफअाई से प्रभावित है। माअाेवादी भी इलाके में पैठ बनाने की काेशिश में हैं।

दिसंबर 2018 में इसी तरह वर्दीधारियाें ने भाजपा एसटी माेर्चा के जिला महामंत्री भैयाराम मुंडा की हत्या कर थी। वे मागाे मुंडा के गहरे दाेस्त थे। दाेनाें भाजपा संगठन के साथ सामाजिक कार्याें से जुड़े थे। उनकी हत्या भी अबतक राज है।

हमलावराें ने मरा समझकर छाेड़ दिया : नाैरा

रात के साढ़े आठ बजे थे। मैं घर में खाना बना रही थी। उसी वक्त बाहर पटाखे की आवाज आई। मैं देखने बाहर निकली ताे देखा आठ-दस लाेग गाेली चला रहे हैं। हमलावराें ने सभी ने वर्दी पहन रखी थी। लखमनी मुंडू और मैंने भागने का प्रयास किया। हमलावराें ने लखमनी देवी का पीछा कर उन्हें गाेली मार दी थी। इसी दाैरान एक गाेली मेरी कमर में लगी और मैं गिर गई। हमलावराें ने मुझे मरा समझकर छाेड़ दिया और चले गए। इसके बाद मैं बेहाेश हाे गई। हाेश आया अस्पताल में थी।